1 қараша. Туған күн иелері
DATE: 08:08, 01 Қараша 2021 | GMT +5
TITLE: 1 қараша. Туған күн иелері
URL: https://kaz.inform.kz/news/1-karasha-tugan-kun-ieleri_a3855489/
META: DATE: 08:08, 01 Қараша 2021 | GMT +5
TOTAL WORDS: 382
AUTHOR(S):
TEXT: ЕСІМДЕР. 88 жыл бұрын Қазақстан Республикасы Ұлттық ғылым академиясының академигі, Қазақстан Республикасы Табиғи ғылымдар академиясының академигі, заң ғылымының ұйымдастырушысы, теоретигі, Ш. Уәлиханов атындағы сыйлықтың лауреаты Мұрат Тәжімұратұлы БАЙМАХАНОВ дүниеге келген. Алматы қаласында туған. Мәскеу Мемлекеттік университетін бітірген. Еңбек жолы: Философия және құқық институтының ғылыми қызметкері, ғылыми хатшысы, бөлім меңгерушісі, директор орынбасары, Институттың директоры; Қазақстан Республикасы Конституциялық сотының төрағасы; «Қайнар» университетінің проректоры; «Әділет» Жоғары құқық мектебінің ғылыми жұмыс жөніндегі проректоры; «Қайнар» университетінің проректоры, заң факультетінің деканы; Қазақ мемлекеттік заң университетінің мемлекет және құқық теориясы мен тарихы кафедрасының меңгерушісі; Қазақ мемлекеттік заң университетінің жанындағы Ғылыми сараптама және талдау институтының директоры. 300-ден астам ғылыми еңбек жазған, соның 20-сы монография. Қазақстан Республикасының Конституциясын, мемлекеттік басқару органдары туралы заң жобасын жазуға қатысқан. АҚШ, Франция, Бразилия және басқа елдерде өткен халықаралық конгрестерде баяндама оқыған. ҚазКСР Жоғарғы кеңесінің медальдарымен, құрмет грамоталарымен марапатталған. 85 жыл бұрын Қазақстанның халық әртісі, еңбек сіңірген өнер қайраткері, көрнекті композитор Базарбай Сағадиұлы ЖҰМАНИЯЗОВ дүниеге келді. Батыс Қазақстан облысында туған. 1951-1955 жылдары Орал педагогикалық училищесінде, 1956-1958 жылдары Абай атындағы академиялық опера және балет театрының жанындағы хор студиясында білім алған. Брусиловский класы бойынша бітірген. «Қазақфильм» киностудиясында музыкалық редактор; «Мектеп» баспасында музыка редакциясының меңгерушісі; 1966 жылдан Алматы консерваториясында педагогикалық қызметпен шұғылданды; Қазақстан композиторлар одағының екінші хатшысы; КСРО Композиторлар одағы басқармасының мүшесі; Қазақ академиялық опера және балет театрының директоры; Композиторлар одағының бірінші хатшысы қызметтерін атқарған. Базарбай Жұманиязовтың тұңғыш музыкалық шығармасы - «Жер» ораториясы. Сондай-ақ оның «Махамбет» операсы, «Отан туралы кантата», «Еңбек даңқы», «Отан салтанаты», «Мерекелік шеру», «Достық», «Кең байтақ Отаным менің» кантаталары; «Халқым туралы ән», «Кек әні», «1731» атты вокалды-симфониялық поэмалары; «Дала» симфониялық картинасы; «Қуаныш» симфониялық күйі; симфониялық оркестрге арналған екі сюитасы; «Айтыс» атты вокалды-хореографиялық композициясы, «Ақырзаман жастары», «Жамбыл тойы - ел тойы», «Жамбыл - Құлмамбет» кантаталары және көптеген әндері мен романстары бар. Ол 1970 жылы Олжас Сүлейменовтің «Адамға табын жер, енді!» атты поэмасына арнап жазған 5 бөлімді кантатасы үшін Бүкілодақтық жастар одағы сыйлығының лауреаты атанды. 1986 жылы «Халықтар достығы» және 1999 жылы «Парасат» орденімен марапатталған. 58 жыл бұрын Қазақстан Республикасы Ұлттық қауіпсіздік комитеті төрағасының орынбасары – Сыртқы барлау қызметінің директоры Ғабит Жақыпбайұлы БАЙЖАНОВ дүниеге келді. Еңбек жолы: Қазақстан Республикасы Ұлттық Қауіпсіздік комитетінің «Барлау» қызметі директорының орынбасары; «Сырбар» сыртқы барлау қызметі директорының бірінші орынбасары; «Сырбар» сыртқы барлау қызметінің директоры; Қазақстан Республикасы Президентінің көмекшісі - Қауіпсіздік Кеңесінің хатшысы; «Сырбар» сыртқы барлау қызметінің директоры. Қазіргі лауазымын атқаруға 2019 жылғы қазанда кірісті
